pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" กำชับ สธ. และหน่วยงานที่เกี่ยวข้อง เตรียมพร้อมรับมือหลัง WHO ประกาศโรคฝีดาษวานรเป็นภาวะฉุกเฉินด้านสาธารณสุขระหว่างประเทศ
วันจันทร์ที่ 25 กรกฎาคม 2565
โฆษกรัฐบาลเผย "นายกฯ" กําชับ สธ. และหน่วยงานที่เกี่ยวข้อง เตรียมพร้อมรับมือหลัง WHO ประกาศโรคฝีดาษวานรเป็นภาวะฉุกเฉินด้านสาธารณสุขระหว่างประเทศ
โฆษกรัฐบาลเผย "นายกฯ" กําชับ สธ. และหน่วยงานที่เกี่ยวข้อง เตรียมพร้อมรับมือหลัง WHO ประกาศโรคฝีดาษวานรเป็นภาวะฉุกเฉินด้านสาธารณสุขระหว่างประเทศ ย้ําประชาชนปฏิบัติตนตามมาตรการ Universal Prevention ต่อเนื่อง ช่วยป้องกันทั้งโควิดฯ และโรคฝีดาษวานร
วันนี้ (25 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงาน สถานการณ์ในประเทศยังปลอดภัย ไทยยังไม่พบผู้ป่วยโรคฝีดดาษวานรเพิ่มเติม หลังพบชาวชาวไนจีเรียที่เข้ามาอยู่ในประเทศไทยแบบผิดกฎหมาย ยืนยันป่วยเป็นฝีดาษวานรคนแรกหลบนอกออกนอกประเทศ ด้วยความห่วงใยนายกรัฐมนตรีจึงเน้นย้ําให้กระทรวงสาธารณสุขและทุกหน่วยงานที่เกี่ยวข้องเตรียมความพร้อมทุกด้านและแนวทางรองรับโรคฝีดาษวานรหลังองค์การอนามัยโลก (WHO) ได้ประกาศให้โรคฝีดาษวานรเป็นภาวะฉุกเฉินด้านสาธารณสุขระหว่างประเทศ (Public Health Emergency of International Concern :PHEIC) ตลอดจนกําชับให้สํานักงานตรวจคนเข้าเมืองเฝ้าระมัดระวังผู้เดินทางจากประเทศกลุ่มเสี่ยงเป็นพิเศษ ซึ่งกระทรวงสาธารณสุขได้ประกาศระดับการเฝ้าระวัง เพื่อสร้างความมั่นใจให้กับประชาชน ระบบสาธารณสุขไทยสามารถ ดูแล และป้องกันการแพร่ระบาดโควิด 19 และฝีดาษวานร ย้ําให้ประชาชนทุกคนปฏิบัติตามมาตรการ Universal Prevention อย่างเคร่งครัดต่อเนื่อง เพราะนอกจากจะช่วยป้องกันการแพร่ระบาดโควิด 19 แล้วยังจะสามารถทําให้ป้องกันโรคฝีดาษวารได้อีกทางหนึ่งด้วย
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 ผู้ป่วยรายใหม่ (รักษาตัวใน รพ.) จํานวน 1,740 ราย เป็นผู้ป่วยในประเทศทั้งหมด รวมผู้ป่วยสะสม 2,354,158 ราย (ตั้งแต่ 1 มกราคม 2565) ขณะที่หายป่วยกลับบ้าน 2,425 ราย รวมหายป่วยสะสม 2,353,925 ราย (ตั้งแต่ 1 มกราคม 2565) โดยมีผู้ป่วยกําลังรักษา 23,985 ราย และเสียชีวิต 32 ราย ผู้ป่วยปอดอักเสบ รักษาตัวอยู่ในโรงพยาบาล 890 ราย ส่วนภาพรวมการฉีดวัคซีนโควิด-19 สรุปจํานวนผู้ที่ได้รับวัคซีนสะสม ตั้งแต่วันที่ 28 ก.พ. 2564 - 23 ก.ค. 2565 รวมทั้งสิ้น 141,182,721 โดส จําแนกเป็นผู้ที่ได้รับวัคซีนเข็มที่ 1 สะสม 57,101,910 ราย คิดเป็น 82.1% ของประชากร ผู้ที่ได้รับวัคซีนเข็มที่ 2 สะสม 53,433,998 ราย คิดเป็น 76.8% ของประชากร และผู้ที่ได้รับวัคซีนเข็มที่ 3 ขึ้นไป สะสม 30,646,813 ราย คิดเป็น 44.1% ของประชากร
...............................
รัฐบาลไทย-ข่าวทำเนียบรัฐบาล-Ministry of Labor to provide compensation for workers confined in construction camps
วันจันทร์ที่ 28 มิถุนายน 2564
Ministry of Labor to provide compensation for workers confined in construction camps
Ministry of Labor to provide compensation for workers confined in construction camps
June 26, 2021, Government Spokesperson Anucha Burapachaisri disclosed about a resolution of Center for COVID-19 Situation Administration (CCSA), following its meeting with public health advisors, to temporarily close down and seal off construction sites in Bangkok and vicinity, and the 4 Southern border provinces, namely, Narathiwat, Pattani, Songkhla and Yala, for one month in a bid to control the COVID-19 pandemic, as the number of disease infected patients has significantly increased in many construction sites.
All workers will be confined within respective sites. Ministry of Labor is assigned to work together with the employers to scrutinize the list of workers in each site, and subsidize related costs incurred, i.e., meals and compensation to the workers during the temporary shutdown. The Ministry will also collaborate with Ministry of Interior to ensure common understanding of the measure among the entrepreneurs, and seek their cooperation to restrict worker movement during the one-month temporary closure. Only workers who are confined in the construction camps will be eligible for compensation, which is considered an event of unemployment due to force majeure. Police and security forces will also be deployed to ensure orderliness and security at each campsite during the one-month closure.
According to the Government Spokesperson, factories in Bangkok and vicinity, and the 4 Southern border provinces may continue their usual operation, but are subject to the Bubble & Seal measure, depending on the level of disease spread risk imposed.
รัฐบาลไทย-ข่าวทำเนียบรัฐบาล-การทางพิเศษแห่งประเทศไทย ยืนยันความปลอดภัยและเร่งสร้างโครงการทางพิเศษสายพระราม 3 - ดาวคะนอง - วงแหวนรอบนอกกรุงเทพมหานคร ตลอดทั้งเส้น
วันอังคารที่ 9 สิงหาคม 2565
การทางพิเศษแห่งประเทศไทย ยืนยันความปลอดภัยและเร่งสร้างโครงการทางพิเศษสายพระราม 3 - ดาวคะนอง - วงแหวนรอบนอกกรุงเทพมหานคร ตลอดทั้งเส้น
...
การทางพิเศษแห่งประเทศไทย ยืนยันความปลอดภัยและเร่งสร้างโครงการทางพิเศษสายพระราม 3 - ดาวคะนอง - วงแหวนรอบนอกกรุงเทพมหานคร ตลอดทั้งเส้น ขอให้ประชาชนเห็นใจที่อาจจะต้องประสบปัญหาจราจร แนะนําหลีกเลี่ยงเส้นทาง
การทางพิเศษแห่งประเทศไทย (กทพ.) กระทรวงคมนาคม เร่งรัดการก่อสร้างโครงการทางพิเศษสายพระราม 3 - ดาวคะนอง - วงแหวนรอบนอกกรุงเทพมหานครด้านตะวันตก มีระยะทางรวม 18.7 กิโลเมตร ทั้ง 5 สัญญา ทั้งโครงการตลอด 24 ชั่วโมง โดยปัจจุบันมีความก้าวหน้าทั้งโครงการคิดเป็นร้อยละ 33.46 ซึ่งเร็วกว่าแผนงานที่กําหนดร้อยละ 5.14 และ กทพ. ได้เพิ่มมาตรการความปลอดภัยขณะก่อสร้างให้รัดกุมทุกขั้นตอน เพื่อป้องกันการเกิดอุบัติเหตุแก่ประชาชนที่สัญจรในบริเวณดังกล่าว ขอให้ประชาชนเห็นใจเพราะอาจทําให้การจราจรหนาแน่นกว่าปกติ
นายสุรเชษฐ์ เหล่าพูลสุข ผู้ว่าการการทางพิเศษแห่งประเทศไทย เปิดเผยว่า ได้ประชุมหารือกับฝ่ายที่เกี่ยวข้องทั้งหมด ในการก่อสร้างโครงการทางพิเศษสายพระราม 3 - ดาวคะนอง - วงแหวนรอบนอกกรุงเทพมหานครด้านตะวันตก เพื่อยืนยันมาตรการป้องกันความปลอดภัยในการปฏิบัติงานทุกขั้นตอน เช่น บุคลากรผู้ปฏิบัติงาน เครื่องมือ เครื่องจักร ขั้นตอนวิธีการทํางานก่อสร้าง ตลอดจนการการประชาสัมพันธ์เพื่อแจ้งให้ประชาชนได้ทราบล่วงหน้า โดยมีบริเวณที่อยู่ระหว่างการดําเนินงานก่อสร้าง ดังนี้
จุดที่ 1 ปิดและเบี่ยงการจราจรบริเวณเกาะกลางถนนพระราม 2 กม. ที่ 600+000 - 12+000 ตั้งแต่วันนี้ถึงเดือนตุลาคม 2567
จุดที่ 2 ปิดและเบี่ยงการจราจรบริเวณเกาะกลางถนนพระราม 2 กม. ที่ 600+000 - 1+000 ตั้งแต่วันนี้ถึงเดือนเมษายน 2567
จุดที่ 3 ปิดและเบี่ยงการจราจรบริเวณหลังด่านสุขสวัสดิ์ ขาเข้ากรุงเทพฯ ตั้งแต่วันนี้ถึง 30 มิถุนายน 2566 และปิดและเบี่ยงการจราจรช่องทางซ้ายช่วงทางลงสะพานพระราม 9 ขาเข้า (ฝั่งธนบุรี) ตั้งแต่เดือนกันยายน 2565 - มิถุนายน 2566
จุดที่ 4 ปิดและเบี่ยงการจราจรช่องทางซ้ายช่วงทางลงสะพานพระราม 9 ขาเข้า (ฝั่งกรุงเทพฯ) ตั้งแต่วันนี้ถึง 30 มีนาคม 2566
จุดที่ 5 ปิดเบี่ยงจราจรบริเวณหน้าด่านเก็บค่าผ่านทางพิเศษดาวคะนอง ตั้งแต่เดือนกันยายน2565 - ธันวาคม 2566
ในการนี้ สถิติที่ผ่านมายังไม่มีการเกิดอุบัติเหตุถึงขั้นเสียชีวิต ถือได้ว่าเป็น “0 Accident” และเพื่อให้เกิดความปลอดภัยในการปฏิบัติงานและป้องกันการเกิดอุบัติเหตุแก่ประชาชน กทพ. ขอยืนยันมาตรการความปลอดภัยขณะก่อสร้าง ซึ่งจําเป็นจะต้องปิดและเบี่ยงการจราจรหลายจุดตามที่กล่าวมาอาจจะทําให้ผู้ที่สัญจรผ่านเส้นทางดังกล่าวไม่ได้รับความสะดวก จึงขอให้ประชาชนเห็นใจและใช้ความระมัดระวังในการสัญจรผ่านบริเวณดังกล่าว หากไม่มีความจําเป็นขอให้หลีกเลี่ยงไปใช้เส้นทางอื่นเป็นการชั่วคราว
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" แนะนำฉีดวัคซีนชนิดใดก็ได้เป็นวัคซีนเข็มกระตุ้น/เข็มที่ 4 เนื่องจากมีประสิทธิภาพในการป้องกันโควิด-19 ลดการป่วยหนักและเสียชีวิตได้ไม่ต่างกัน
วันพฤหัสบดีที่ 21 กรกฎาคม 2565
โฆษกรัฐบาลเผย "นายกฯ" แนะนําฉีดวัคซีนชนิดใดก็ได้เป็นวัคซีนเข็มกระตุ้น/เข็มที่ 4 เนื่องจากมีประสิทธิภาพในการป้องกันโควิด-19 ลดการป่วยหนักและเสียชีวิตได้ไม่ต่างกัน
โฆษกรัฐบาลเผย "นายกฯ" แนะนําฉีดวัคซีนชนิดใดก็ได้เป็นวัคซีนเข็มกระตุ้น/เข็มที่ 4 เนื่องจากมีประสิทธิภาพในการป้องกันโควิด-19 ลดการป่วยหนักและเสียชีวิตได้ไม่ต่างกัน สธ. ยืนยันสํารองยาและเวชภัณฑ์เพียงพอ พร้อมเสริมความมั่นคงทางสาธารณสุข
วันนี้ (21 ก.ค. 65) นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แนะนําให้ประชาชนที่ยังไม่ได้รับการฉีดวัคซีนเข็มกระตุ้น และกลุ่มเสี่ยง 608 ให้เข้ารับการฉีดวัคซีนเข็มกระตุ้น/เข็มที่ 4 โดยจะฉีดวัคซีนชนิดใดก็ได้ ทั้ง แอสตร้าเซเนก้า ไฟเซอร์ หรือโมเดอร์นา เนื่องจากมีรายงานว่า ประสิทธิผลในการป้องกันการติดเชื้อจากสายพันธุ์โอมิครอนได้สูงถึง ร้อยละ 73 ร้อยละ 71 และร้อยละ 71 ตามลําดับ ซึ่งเพิ่มขึ้นมากกว่า 2 เท่า เมื่อเทียบกับผู้ได้รับวัคซีนเพียง 3 เข็ม ซึ่งวัคซีนทั้งสองชนิดไม่ว่าจะเป็นชนิด mRNA หรือ Virus Vector ก็มีประสิทธิผลในการป้องกันการติดเชื้อไวรัสโควิด-19 ได้ไม่ต่างกัน อย่างไรก็ตาม ผู้ได้รับวัคซีนครบ 3 เข็มจะช่วยป้องกันอาการรุนแรงและการเสียชีวิตจากสายพันธุ์โอมิครอนได้สูงถึง ร้อยละ 96 ในกลุ่มอายุ 18-59 ปี และ ร้อยละ 97 ในกลุ่มอายุ 60 ปีขึ้นไป ดังนั้น ประชาชนทุกคน โดยเฉพาะกลุ่มผู้สูงอายุ 60 ปีขึ้นไป และกลุ่ม 608 จึงควรให้ความสําคัญในการฉีดวัคซีนเข็มกระตุ้นให้ได้ตามเกณฑ์ที่กระทรวงสาธารณสุขกําหนดมากที่สุด เพื่อให้เกิดความปลอดภัย ลดความเสี่ยงต่อการป่วยหนักและลดการเสียชีวิต
พร้อมกันนี้ นายกรัฐมนตรี ยังได้รับการยืนยันจากกระทรวงสาธารณสุขว่า ยาและเวชภัณฑ์ที่ใช้สําหรับการดูแลรักษาผู้ติดเชื้อโควิด-19 มีเพียงพอ โดยล่าสุดสถานการณ์ยาคงเหลือ ณ วันที่ 2 ก.ค. 2565 พบว่า ยา Favipiravir 200 mg คงเหลือ7,196,268 เม็ด ยา Molnupiravir 200 mg คงเหลือ 4,092,423 เม็ด และยา Remdesivir 100 mg คงเหลือ 38,691 vial ล่าสุดคณะรัฐมนตรียังได้อนุมัติโครงการจัดหายารักษาผู้ป่วยโควิด-19 ระยะเวลาดําเนินงาน 3 เดือน (ก.ค. -ก.ย. 65) ในการจัดซื้อยาและเวชภัณฑ์ทางการแพทย์ (ของใหม่) ได้แก่ Favipiravia/Molnupiravia เฉลี่ย 27 ล้านเม็ด/เดือน และ Remdesivir จํานวน 57,000 vial/เดือน รวมทั้งเป็นการแบ่งค้างชําระสําหรับ Favipiravia/Molnupiravia 165 ล้านเม็ด และค่าชุดตรวจ ATK จํานวน 1 ล้านชุด อีกด้วย เพื่อเสริมความมั่นคงทางสาธารณสุข เพิ่มความมั่นใจในประสิทธิภาพการรักษาโควิด-19 ให้กับประชาชน
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 2,607 ราย ผู้เสียชีวิต 23 ราย ผู้ที่กําลังรักษาตัว 23,445 ราย และมียอดผู้ที่หายป่วยกลับบ้านแล้ว 2,318 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,345,026 ราย จํานวนผู้ที่หายป่วยสะสมจํานวน 2,345,449 ราย จํานวนผู้ป่วยปอดอักเสบ รักษาตัวอยู่ในโรงพยาบาล 854 ราย
ขณะที่รายงานภาพรวมการฉีดวัคซีนโควิด-19 สรุปจํานวนผู้ที่ได้รับได้รับวัคซีนสะสม ตั้งแต่ 28 ก.พ. 64 - 18 ก.ค. 65 รวม 140,756,696 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 57,062,295 โดส ผู้ได้รับวัคซีนเข็มที่ 2 สะสม 53,337,656 โดส และผู้ได้รับวัคซีนเข็มที่ 3 ขึ้นไป สะสม 30,365,745 โดส //
รัฐบาลไทย-ข่าวทำเนียบรัฐบาล-Deputy Prime Minister and Minister of Foreign Affairs Presided Over Thailand’s Inventor’s Day 2021 & 2022
วันพฤหัสบดีที่ 3 กุมภาพันธ์ 2565
Deputy Prime Minister and Minister of Foreign Affairs Presided Over Thailand’s Inventor’s Day 2021 & 2022
Deputy Prime Minister and Minister of Foreign Affairs Presided Over Thailand’s Inventor’s Day 2021 & 2022
Deputy Prime Minister and Minister of Foreign Affairs presided over Thailand’s Inventor’s Day 2021 & 2022 and awarded a total of 78 awards to distinguished researchers for outstanding research within their respective fields, while also visiting booths set up by various parties ranging from the public sector, the private sector, as well as students from various institutions.
On 2 February 2022, H.E. Mr. Don Pramudwinai, Deputy Prime Minister and Minister of Foreign Affairs of the Kingdom of Thailand presided over Thailand’s Inventor’s Day 2021 & 2022 under the concept of “New Ways to Cherish Life, Paving the Way for Inventions and Innovation.” The event was hosted by the National Research Council of Thailand and the Ministry of Higher Education, Science, Research and Innovation; and was well attended by around 500 people including Adj. Prof. Dr. Anek Laothamatas, the Minister of Higher Education, Science, Research and Innovation; Prof. Dr. Sirirurg Songsivilai, MD, the Permanent Secretary of the Ministry of Higher Education, Science, Research and Innovation; and Dr. Wiparat De-ong, Executive Director of the National Research Council of Thailand.
Thailand’s Inventor’s Day 2021 & 2022 is the 23rd Inventor’s Day and is being held from 2-6 February 2022. The event was established to act as a national stage for displaying andpublicizinginventions and innovations to the public to motivate and inspire future innovators as well as the future generation.
During the event, the Deputy Prime Minister and Minister of Foreign Affairs awarded 78out of 309 awardsto distinguished researchers for outstanding research from various fields. Notable papers include papers such as, “Tilapia Lake Virus Disease: From the Discovery to Knowledge-based Information for Sustainable Disease Prevention and Control,” “Development of Novel Techniques for 3D Optical Tomography,” “Identification of a New Human Disease Gene for Epilepsy and an Abnormal Movement,” and many more.
In addition, the Deputy Prime Minister and Minister of Foreign Affairs visited a variety of booths including inventions and innovations on national security, agriculture, technology for the future, education and learning, the elderly and disabled, and green technology.
รัฐบาลไทย-ข่าวทำเนียบรัฐบาล-กระทรวงเกษตรฯ หารือออนไลน์ เอกอัครราชทูตด้านการประชุมสมัชชาประเทศภาคีอนุสัญญาสหประชาชาติว่าด้วยการเปลี่ยนแปลงสภาพภูมิอากาศ
วันอังคารที่ 22 มิถุนายน 2564
กระทรวงเกษตรฯ หารือออนไลน์ เอกอัครราชทูตด้านการประชุมสมัชชาประเทศภาคีอนุสัญญาสหประชาชาติว่าด้วยการเปลี่ยนแปลงสภาพภูมิอากาศ
กระทรวงเกษตรฯ หารือออนไลน์ เอกอัครราชทูตด้านการประชุมสมัชชาประเทศภาคีอนุสัญญาสหประชาชาติว่าด้วยการเปลี่ยนแปลงสภาพภูมิอากาศ (COP26) แห่งสหราชอาณาจักรประจําภูมิภาคเอเชียแปซิฟิกและเอเชียใต้
นายนราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ เปิดเผยว่า ได้รับมอบหมายจาก ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ให้หารือกับ นาย เคนโอ ฟลาเฮอตี้ (Mr. Ken O’Flaherty)เอกอัครราชทูตด้านการประชุมสมัชชาประเทศภาคีอนุสัญญาสหประชาชาติว่าด้วยการเปลี่ยนแปลงสภาพภูมิอากาศ (ออท.COP26)แห่งสหราชอาณาจักรประจําภูมิภาคเอเชียแปซิฟิกและเอเชียใต้ ผ่านระบบออนไลน์MS-Teamณ ห้องประชุม134กระทรวงเกษตรและสหกรณ์ ในประเด็นเกี่ยวกับการเปลี่ยนแปลงสภาพภูมิอากาศในภาคการเกษตรของไทยซึ่งสหราชอาณาจักรจะเป็นเจ้าภาพจัดการประชุมCOP26ณ เมืองกลาสโลว์ ระหว่างวันที่1-12พฤศจิกายน2564โดยนายนราพัฒน์ฯ ระบุว่า การเปลี่ยนแปลงสภาพภูมิอากาศเป็นประเด็นสําคัญระดับโลก และเป็นวาระแห่งชาติของไทย กระทรวงเกษตรและสหกรณ์ให้ความสําคัญต่อการเปลี่ยนแปลงสภาพภูมิอากาศและได้จัดทําแผนปฏิบัติการด้านการเปลี่ยนแปลงภูมิอากาศภาคเกษตร มาตั้งแต่ปี พ.ศ.2552ซึ่งประกอบด้วย4ประเด็นหลัก ได้แก่1.การสร้างความตระหนักรู้เกี่ยวกับการเปลี่ยนแปลงสภาพภูมิอากาศ2.การปรับตัวเพื่อรองรับการเปลี่ยนแปลงสภาพภูมิอากาศ3.การมีส่วนร่วมของภาคเกษตรในการลดการปล่อยก๊าซเรือนกระจกของประเทศ ซึ่งอยู่ระหว่างการดําเนินการศึกษา และ4.การเสริมสร้างขีดความสามารถในการบริหารจัดการรวมทั้งมีโครงการความร่วมมือกับองค์การระหว่างประเทศ อาทิเช่นUNDP, UNEP, FAO, ADB, GIZของเยอรมนีและความร่วมมือกับสหราชอาณาจักร
นอกจากนี้ กระทรวงเกษตรฯมีการดําเนินโครงการเพิ่มประสิทธิภาพการผลิตและลดภาวะโลกร้อนจากการทํานา เพื่อการพัฒนาที่ยั่งยืน (Thai Rice NAMA)ดําเนินการภายใต้กองทุนNAMA Facilityซึ่งได้รับการสนับสนุนงบประมาณจากรัฐบาลแห่งสหราชอาณาจักรสหพันธ์สาธารณรัฐเยอรมนี เดนมาร์ก และสหภาพยุโรป โดยมีวัตถุประสงค์หลักเพื่อผลิตข้าวอย่างยั่งยืน ลดการปล่อยก๊าซเรือนกระจก(Greenhouse Gases: GHGs)โดยฝ่ายสหราชอาณาจักรยินดีสนับสนุนการดําเนินโครงการความร่วมมือในอนาคตต่อไปใน
โอกาสนี้ออท.COP26ขอเชิญกระทรวงเกษตรฯเข้าร่วมแพลทฟอร์ม“Just Rural Transition”หรือ“JRT”ซึ่งจะเป็นแคมเปญที่จะนําเสนอในการประชุมCOP26โดยJRTมีวัตถุประสงค์เพื่อปรับเปลี่ยนระบบอาหารและการใช้ที่ดินให้เหมาะสมกับสภาพภูมิอากาศ ความหลากหลายทางชีวภาพ และเพื่อให้บรรลุเป้าหมายSDGs รวมทั้งขอเชิญกระทรวงเกษตรฯเป็นเจ้าภาพร่วม (co-host)เพื่อจัดสัมมนาออนไลน์หัวข้อ “Sustainable and Inclusive Climate Adaptation and Resilience : Local leadership for a global goal”ซึ่งเป็นส่วนหนึ่งของสถาบันวิจัยและพัฒนาสหราชอาณาจักร โดยคาดว่าจะจัดขึ้นในช่วงเดือนสิงหาคมถึงต้นเดือนกันยายน2564
“กระทรวงเกษตรและสหกรณ์ กับกระทรวงสิ่งแวดล้อม อาหารและชนบท (Department for Environment, Food and Rural Affairs: DEFRA)แห่งสหราชอาณาจักรอยู่ระหว่างหารือการจัดทําบันทึกความเข้าใจว่าด้วยความร่วมมือด้านการเกษตร โดยDEFRAได้เสนอร่างบันทึกความเข้าใจฯ ให้ฝ่ายไทยพิจารณาด้วยแล้ว ซึ่งความร่วมมือด้านการเปลี่ยนแปลงสภาพภูมิอากาศจะเป็นหนึ่งในความร่วมมือภายใต้บันทึกความเข้าใจดังกล่าว”นายนราพัฒน์ฯกล่าว
รัฐบาลไทย-ข่าวทำเนียบรัฐบาล-กสร. ได้รับคะแนน 95.59 จากผลประเมิน ITA ยึดมั่นเป็นองค์กรสุจริต โปร่งใส ไร้คอร์รัปชัน
วันศุกร์ที่ 27 สิงหาคม 2564
กสร. ได้รับคะแนน 95.59 จากผลประเมิน ITA ยึดมั่นเป็นองค์กรสุจริต โปร่งใส ไร้คอร์รัปชัน
กสร. ได้รับคะแนน 95.59 ระดับดีเยี่ยม จากการประเมินคุณธรรมและความโปร่งใสในการดําเนินงานของหน่วยงานภาครัฐ ประจําปี 2564 จากสํานักงาน ป.ป.ช. สะท้อนการเป็นองค์กรที่มุ่งมั่นในคุณธรรมตามหลักธรรมาภิบาลในการบริหารงานด้านสวัสดิการและคุ้มครองแรงงานอย่างมีประสิทธิภาพ
นางโสภา เกียรตินิรชา รองอธิบดีกรมสวัสดิการและคุ้มครองแรงงานและโฆษกกรม (กสร.)เปิดเผยว่า
ตามที่สํานักงานคณะกรรมการป้องกันและปราบปรามการทุจริตแห่งชาติ (สํานักงาน ป.ป.ช.) ได้ประเมินคุณธรรมและความโปร่งใสในการดําเนินงานของหน่วยงานภาครัฐ (Integrity and Transparency Assessment : ITA) ประจําปีงบประมาณ 2564 เพื่อให้หน่วยงานภาครัฐทั่วประเทศได้รับทราบถึงสถานะและปัญหาการดําเนินงานด้านคุณธรรมและความโปร่งใสขององค์กร โดยกรมสวัสดิการและคุ้มครองแรงงานได้เข้าร่วมการประเมิน ภายใต้เครื่องมือที่ใช้ในการประเมิน 3 ส่วน ประกอบด้วย 1) การเก็บข้อมูลจากบุคลากรในหน่วยงานภาครัฐ (IIT) 2) การเก็บข้อมูลจากผู้รับบริการหรือผู้ติดต่อหน่วยงานภาครัฐ (EIT) และ 3) การเปิดเผยข้อมูลทางเว็บไซต์ของหน่วยงาน (OIT) ซึ่งกสร.ได้รับผลประเมินคะแนนอยู่ที่ 95.59 คะแนน ระดับดีเยี่ยม (ระดับ AA) จากประเภทส่วนราชการระดับกรม อยู่ในลําดับที่ 21 จากหน่วยงานส่วนราชการระดับกรมที่ได้รับการประเมินทั้งสิ้น 146 หน่วยงาน ซึ่งถือเป็นหน่วยงานภาครัฐที่มีคุณธรรมและความโปร่งใสในการดําเนินงานในระดับสูงมาก สําหรับการประเมินคุณธรรมและความโปร่งใสในการดําเนินงานของหน่วยงานภาครัฐ (Integrity and Transparency Assessment : ITA) ถือเป็นเครื่องมือของรัฐบาลที่ใช้ประเมินคุณธรรมและความโปร่งใสในการปฏิบัติงานของหน่วยงานภาครัฐในทุกมิติ สามารถนําไปใช้ในการปรับปรุงพัฒนาองค์กรให้มีประสิทธิภาพทั้งในด้านการปฏิบัติงาน การให้บริการ และการอํานวยความสะดวกต่อประชาชน อีกทั้งยังเป็นประโยชน์ต่อการนําไปใช้ในการจัดทําแนวทางการป้องกันการทุจริตและประพฤติมิชอบในปีงบประมาณต่อไปด้วย
โฆษก กสร.กล่าวเพิ่มเติมว่า กรมสวัสดิการและคุ้มครองแรงงานเน้นย้ําเรื่องการพัฒนาระบบการบริหารจัดการภาครัฐที่ดี โดยเฉพาะพัฒนาการดําเนินการป้องกันและปราบปรามการทุจริตและประพฤติมิชอบของกรมเพื่อให้ กสร. เป็นหน่วยงานที่มีสุจริตและโปร่งใส รวมทั้งสนับสนุนการพัฒนาบุคลากรให้เป็นคนดี มีคุณธรรมจริยธรรม และเป็นคนเก่ง ทั้งนี้เพื่อพัฒนาและยกระดับการบริหารจัดการของกรมให้เป็นไปตามหลักธรรมาภิบาล เกิดการปรับปรุงประสิทธิภาพในการบริการให้เติบโตอย่างมีสมรรถนะและมีคุณธรรม เป็นที่เชื่อมั่นให้กับผู้ใช้แรงงานและประชาชน ตามหลักการปฏิบัติงานของกรมที่ว่า “กสร. คุ้มครองสิทธิ สุจริต โปร่งใส ไร้คอร์รัปชัน”
รัฐบาลไทย-ข่าวทำเนียบรัฐบาล-ครม. เห็นชอบแผนจัดซื้อวัคซีนโควิด-19 จาก บริษัท AstraZeneca สำหรับ ปี 2565 จำนวน 60 ล้านโดส
วันอังคารที่ 28 กันยายน 2564
ครม. เห็นชอบแผนจัดซื้อวัคซีนโควิด-19 จาก บริษัท AstraZeneca สําหรับ ปี 2565 จํานวน 60 ล้านโดส
ครม. เห็นชอบแผนจัดซื้อวัคซีนโควิด-19 จาก บริษัท AstraZeneca สําหรับ ปี 2565 จํานวน 60 ล้านโดส
นายธนกร วังบุญคงชนะ โฆษกประจําสํานักนายกรัฐมนตรี เผย ที่ประชุมคณะรัฐมนตรี เห็นชอบให้กรมควบคุมโรค กระทรวงสาธารณสุข เป็นผู้ดําเนินการจัดซื้อวัคซีนป้องกันโรคติดเชื้อไวรัสโคโรนา 2019 สําหรับปี 2565 จากบริษัท AstraZeneca และเห็นชอบการลงนามในสัญญาซื้อระหว่างกรมควบคุมโรค กระทรวงสาธารณสุข และบริษัท AstraZeneca และอนุมัติให้อธิบดีกรมควบคุมโรคเป็นผู้มีอํานาจลงนามในสัญญาดังกล่าว
"ภายใต้สถานการณ์การแพร่ระบาดของโรคติดเชื้อไวรัสโคโรนา 2019 ระลอกใหม่ ที่มีการกลายพันธุ์ของเชื้อไวรัส ทําให้มีผู้ติดเชื้อเพิ่มขึ้นในแต่ละวันเป็นจํานวนมาก จึงถือเป็นวาระสําคัญของชาติที่ทุกฝ่ายต้องร่วมกันดําเนินการแก้ไขปัญหาอย่างเร่งด่วน รวมทั้งความจําเป็นเร่งจัดหาวัคซีนเพิ่มเติม สําหรับปี 2565
โดยมีแผนการส่งมอบวัคซีน AstraZeneca ในปี 2565 ภายในไตรมาสแรก จํานวน 15 ล้านโดส ไตรมาสที่สอง จํานวน 30 ล้านโดส และไตรมาสที่สาม จํานวน 15 ล้านโดส" นายธนกร กล่าว
รัฐบาลไทย-ข่าวทำเนียบรัฐบาล-บขส. เตรียมความพร้อมรองรับผู้โดยสารเดินทางกลับภูมิลำเนาสูงสุด ในวันที่ 12 เม.ย. 2565 คาดไม่น้อยกว่า 4 หมื่นคน
วันอังคารที่ 12 เมษายน 2565
บขส. เตรียมความพร้อมรองรับผู้โดยสารเดินทางกลับภูมิลําเนาสูงสุด ในวันที่ 12 เม.ย. 2565 คาดไม่น้อยกว่า 4 หมื่นคน
รถโดยสารและพนักงานพร้อมอํานวยความสะดวก มั่นใจไม่มีผู้โดยสารตกค้าง
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด กระทรวงคมนาคม เปิดเผยว่า ในวันที่ 12 เม.ย. 2565 คาดการณ์ว่าจะมีผู้โดยสารเดินทางออกจากกรุงเทพฯ สูงสุด ประมาณ 40,000 คน เนื่องจากเป็น
วันสุดท้ายของการทํางาน ก่อนที่จะหยุดยาวในช่วงเทศกาลสงกรานต์ โดย บริษัท ขนส่ง จํากัด (บขส.) ได้จัดรถโดยสาร (รถ บขส. รถร่วม รถตู้) ประมาณ 3,800 เที่ยว เพื่อรองรับผู้โดยสาร
ส่วนข้อมูลการเดินทางเมื่อวานนี้ (11 เม.ย. 2565) มีผู้โดยสารใช้บริการรถโดยสารธารณะเข้า - ออก กรุงเทพฯ จํานวน 57,142 คน ใช้รถโดยสาร (รถ บขส. รถร่วม รถตู้) จํานวน 5,193 เที่ยว โดยเป็นการเดินทางขาออก จํานวน 2,615 เที่ยว มีผู้โดยสารเดินทาง จํานวน 32,290 คน ส่วนการเดินทางขาเข้ากรุงเทพฯ จํานวน 2,578 เที่ยวมีผู้โดยสารเดินทาง จํานวน 24,852 คน
ทั้งนี้ บขส. ขอความร่วมมือผู้โดยสารที่ยังไม่ได้จองตั๋วล่วงหน้า เผื่อเวลาเดินทางมายังสถานีขนส่งผู้โดยสาร โดย บขส. และรถร่วมฯ ได้จัดเตรียมรถโดยสารเที่ยวปกติและเที่ยวเสริมไว้รองรับประชาชนอย่างเพียงพอ มั่นใจจะไม่มีผู้โดยสารตกค้าง
สําหรับสมาชิก บขส. Card เมื่อซื้อตั๋ว บขส. จะได้รับส่วนลดค่าโดยสาร 5% (ตลอดอายุสมาชิก)และหากซื้อตั๋วผ่านช่องทางออนไลน์ Application: E-Ticket และ Website บขส. จะได้รับคะแนนคูณสองตลอดเดือน เมษายน นี้ อีกด้วย ทั้งนี้ผู้โดยสารสามารถจองตั๋ว บขส. ผ่านระบบออนไลน์ Application: E-Ticket และ Website บขส. หรือสอบถามข้อมูลการเดินทางเพิ่มเติม โทร Call Center 1490 เรียก บขส.ตลอด 24 ชั่วโมง
กรรมการผู้จัดการใหญ่ บขส. กล่าวด้วยว่า ได้สั่งกําชับไปยังพนักงาน บขส. และขอความร่วมมือไปยังผู้ประกอบการรถร่วมฯ ให้ดําเนินการตามมาตรการด้านความปลอดภัยอย่างเข้มงวด ตามข้อสั่งการของ นายศักดิ์สยาม ชิดชอบ รัฐมนตรีว่าการกระทรวงคมนาคม ทั้งในส่วนของรถโดยสาร และพนักงาน โดยพนักงานขับรถทุกคน ต้องมีผลตรวจหาสารเสพติดและแอลกอฮอล์เป็นศูนย์ เพื่อสร้างความปลอดภัยและป้องกันอุบัติเหตุ รวมทั้งขอให้ปฏิบัติตามมาตรการสาธารณสุข อาทิ พนักงานประจํารถต้องตรวจหาเชื้อไวรัส COVID-19 แบบ Antigen Test Kit (ATK)ทุก 3 วัน สวมหน้ากากอนามัยตลอดเวลา เช็ดทําความสะอาดรถโดยสารด้วยน้ํายาฆ่าเชื้อโรคก่อนนํารถมาให้บริการ และมีการระบายอากาศอย่างเพียงพอ เป็นต้น
รัฐบาลไทย-ข่าวทำเนียบรัฐบาล-กรมบัญชีกลางพร้อมขึ้นระบบ New GFMIS Thai ทั่วประเทศ ดีเดย์! 4 เม.ย. 65
วันพุธที่ 30 มีนาคม 2565
กรมบัญชีกลางพร้อมขึ้นระบบ New GFMIS Thai ทั่วประเทศ ดีเดย์! 4 เม.ย. 65
กรมบัญชีกลางจะเปิดระบบ New GFMIS Thai ให้หน่วยงานของรัฐทั่วประเทศเริ่มใช้งาน ตั้งแต่วันที่ 4 เมษายน 2565 เป็นต้นไป
นางสาววารี แว่นแก้ว รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่กระทรวงการคลังและกรมบัญชีกลางได้พัฒนาระบบบริหารการเงินการคลังภาครัฐแบบอิเล็กทรอนิกส์ใหม่ (New GFMIS Thai) ตั้งแต่ปี พ.ศ. 2561 เพื่อทดแทนการใช้ระบบบริหารการเงินการคลังภาครัฐแบบอิเล็กทรอนิกส์ (GFMIS) ที่ใช้อยู่ในปัจจุบัน ซึ่งมีข้อจํากัดในเรื่องการอัปเดตเวอร์ชั่นและการบํารุงรักษาที่มีค่าใช้จ่ายสูง ซึ่งที่ผ่านมากรมบัญชีกลางได้ทดสอบระบบ New GFMIS Thai ในการเบิกเงินจากคลัง รับเงิน จ่ายเงิน และนําเงินส่งคลัง จนมั่นใจแล้วว่าระบบงานมีความสมบูรณ์เพียงพอ และไม่ส่งผลกระทบต่อการดําเนินงานด้านการเงินการคลังของหน่วยงานผู้เบิก อีกทั้งได้เปิดให้หน่วยงานเข้าทดลองปฏิบัติงานในระบบ New GFMIS Thai ตามข้อมูลจริงของแต่ละหน่วยงาน เพื่อทดสอบระบบงานในภาพรวม ระบบงานเครือข่าย สิทธิในการเข้าใช้งาน และตรวจสอบความพร้อมของระบบสนับสนุน โดยกรมบัญชีกลางจะเปิดระบบ New GFMIS Thai ให้หน่วยงานของรัฐทั่วประเทศเริ่มใช้งาน ตั้งแต่วันที่ 4 เมษายน 2565 เป็นต้นไป
“ระบบ New GFMIS Thai เป็นระบบบริหารการเงินการคลังภาครัฐแบบอิเล็กทรอนิกส์ใหม่ ซึ่งจะช่วยให้การเบิกเงินจากคลัง รับเงิน จ่ายเงิน และนําเงินส่งคลัง ของหน่วยงานภาครัฐมีประสิทธิภาพมากยิ่งขึ้น รองรับจํานวนผู้ใช้งานในระบบที่เพิ่มขึ้นอย่างต่อเนื่อง สามารถสรุปข้อมูลเป็นรายวัน จากเดิมที่สรุปเป็นรายสัปดาห์ และสามารถเชื่อมโยงกับระบบต่าง ๆ ได้มากขึ้น โดยระบบ GFMIS เดิมที่ใช้อยู่ในปัจจุบัน จะเปิดให้ใช้งานจนถึงวันที่ 31 มีนาคม 2565 เวลา 16.30 น. ทั้งนี้ หากหน่วยงานผู้เบิกมีข้อสงสัยสอบถามเพิ่มเติมได้ที่ New GFMIS Thai Contact Center 4 ช่องทาง ได้แก่ (1) หมายเลขโทรศัพท์ 02-032-2636 (2) Line ID : @gfmiscc (3) e-mail : gfmiscc@gfmis.go.th (4) Chat Bot ของ New GFMIS Thai ผ่านเว็บไซต์ https://newgfmisthai.gfmis.go.th ในวัน เวลาราชการ” โฆษกกรมบัญชีกลาง กล่าว
รัฐบาลไทย-ข่าวทำเนียบรัฐบาล-ปลัด สธ.เปิดประชุมคณะทำงานด้านสุขภาพภายใต้ APEC Health Week เพิ่มความพร้อมรับมือ วิกฤตสุขภาพ ฟื้นฟูเศรษฐกิจ
วันอังคารที่ 23 สิงหาคม 2565
ปลัด สธ.เปิดประชุมคณะทํางานด้านสุขภาพภายใต้ APEC Health Week เพิ่มความพร้อมรับมือ วิกฤตสุขภาพ ฟื้นฟูเศรษฐกิจ
ปลัดกระทรวงสาธารณสุขเปิดการประชุมคณะทํางานด้านสุขภาพ ภายใต้ APEC Health Week เผยเป็นการประชุมด้านสุขภาพนานาชาติครั้งแรกในไทย หลังโควิดระบาด ครอบคลุมทั้งประเด็นสุขภาพ เศรษฐกิจและนวัตกรรม
ปลัดกระทรวงสาธารณสุขเปิดการประชุมคณะทํางานด้านสุขภาพ ภายใต้APEC Health Week เผยเป็นการประชุมด้านสุขภาพนานาชาติครั้งแรกในไทย หลังโควิดระบาด ครอบคลุมทั้งประเด็นสุขภาพ เศรษฐกิจและนวัตกรรม ช่วยสมาชิกเขตเศรษฐกิจเพิ่มความพร้อมรับมือวิกฤตสุขภาพและฟื้นฟูเศรษฐกิจ
วันนี้ (23 สิงหาคม 2565) ที่โรงแรมมิลเลนเนียม ฮิลตัน กทม. นพ.เกียรติภูมิ วงศ์รจิต ปลัดกระทรวงสาธารณสุข เป็นประธานเปิดการประชุมคณะทํางานด้านสุขภาพ (Health Working Group: HWG) SOM3/2022 ซึ่งเป็นหนึ่งในกิจกรรมการจัดประชุม APEC Health Week ระหว่างวันที่ 22-26 สิงหาคม 2565 ที่กระทรวงสาธารณสุขเป็นเจ้าภาพในการจัดประชุมระดับรัฐมนตรีสาธารณสุขของเขตเศรษฐกิจเอเปค ภายใต้หัวข้อ “Open to Partnership. Connect with the World. Balance Health and the Economy” หรือเปิดกว้างสร้างสัมพันธ์กับภาคี เชื่อมโยงกันกับโลก สู่สมดุลระหว่างสาธารณสุขและเศรษฐกิจ
นพ.เกียรติภูมิกล่าวว่า การประชุมคณะทํางานด้านสุขภาพ (Health Working Group: HWG) SOM 3/2022 ถือเป็นการประชุมด้านสุขภาพระดับนานาชาติครั้งแรกในประเทศไทย หลังจากการระบาดของโรคโควิด 19 โดยมีเป้าหมายคือการช่วยสร้างความตื่นตัวในระดับสากลทั่วภูมิภาคเอเปค เพื่อฟื้นฟูเศรษฐกิจและสุขภาพหลังวิกฤตโควิด 19และช่วยเพิ่มระดับความพร้อมในการรับมือความท้าทายใหม่ๆ ไปพร้อมกัน เปิดรับทุกโอกาสจากการเรียนรู้และแบ่งปันประสบการณ์จากสมาชิกเขตเศรษฐกิจทั่วทุกมุมโลก ทั้งหมดนี้เพื่อส่งเสริมและสนับสนุนการทํางานร่วมกันระหว่างแต่ละเขตเศรษฐกิจ เพื่อเพิ่มมูลค่าด้านสุขภาพ ซึ่งนําไปสู่การเติบโตทางเศรษฐกิจในที่สุด
นพ.เกียรติภูมิกล่าวว่า รายละเอียดของการประชุมมีความครอบคลุมทั้งเรื่องสุขภาพ เศรษฐกิจ และนวัตกรรมที่จะพัฒนาระบบสุขภาพโลกในอนาคต รวมถึงเสริมสร้างการวางแผนทางด้านสุขภาพ โดยทุกคนที่เข้าร่วมประชุมมีความสําคัญในการมาร่วมกันวิเคราะห์และแบ่งปันความคิดเห็นเกี่ยวกับประเด็นต่างๆ ที่มีความท้าทาย โดยเฉพาะด้านการดําเนินงานเพื่อให้มั่นใจว่าสมาชิกของเอเปคสามารถบรรลุเป้าหมายที่ตั้งไว้ได้ และเชื่อว่าผู้เข้าร่วมประชุมจะได้รับแรงบันดาลใจจากประสบการณ์ที่ได้รับการแบ่งปันจากสมาชิกเขตเศรษฐกิจ เพลิดเพลินกับบรรยากาศของประเทศไทย และการประชุมมีประสิทธิผลและประสบความสําเร็จตามเป้าหมาย
****************************23 สิงหาคม 2565
รัฐบาลไทย-ข่าวทำเนียบรัฐบาล-ครม. เห็นชอบหลักการแก้หนี้เกษตรกรสมาชิกกองทุนฟื้นฟูและพัฒนาเกษตรกร กลุ่มเป้าหมายที่เป็นลูกหนี้ ธนาคาร 4 แห่งของรัฐ จำนวน 50,621 ราย ยอดหนี้เงินต้น 9,282.92 ล้านบาท
วันอังคารที่ 22 มีนาคม 2565
ครม. เห็นชอบหลักการแก้หนี้เกษตรกรสมาชิกกองทุนฟื้นฟูและพัฒนาเกษตรกร กลุ่มเป้าหมายที่เป็นลูกหนี้ ธนาคาร 4 แห่งของรัฐ จํานวน 50,621 ราย ยอดหนี้เงินต้น 9,282.92 ล้านบาท
ครม. เห็นชอบหลักการแก้หนี้เกษตรกรสมาชิกกองทุนฟื้นฟูและพัฒนาเกษตรกร กลุ่มเป้าหมายที่เป็นลูกหนี้ ธนาคาร 4 แห่งของรัฐ จํานวน 50,621 ราย ยอดหนี้เงินต้น 9,282.92 ล้านบาท
วันที่ 22 มีนาคม 2565 นายธนกร วังบุญคงชนะ โฆษกประจําสํานักนายกรัฐมนตรี เผยมติคณะรัฐมนตรี เห็นชอบในหลักการโครงการแก้ไขปัญหาหนี้สินเกษตรกรสมาชิกกองทุนฟื้นฟูและพัฒนาเกษตรกร สําหรับลูกหนี้ธนาคารของรัฐ 4 แห่ง ได้แก่ ธนาคารออมสิน ธ.ก.ส. ธอส. และธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) สําหรับชําระหนี้แทนเกษตรกรที่เข้าร่วมโครงการ จํานวน 50,621 ราย ยอดหนี้เงินต้นจํานวน 9,282.92 ล้านบาท ระยะเวลาดําเนินโครงการ 3 ปี นับจากวันที่ ครม. อนุมัติ แบ่งการดําเนินการ ออกเป็น 3 ระยะ -ปีที่ 1 จํานวน 10,000 ราย ขอใช้งบกลางฯ รายการเงินสํารองจ่ายเพื่อกรณีฉุกเฉินหรือจําเป็น ปี 65 รวม 2,000 ล้านบาท -ปีที่ 2 จํานวน 22,000 ราย และ -ปีที่ 3 จํานวน 18,621 ราย
นายธนกร ยังกล่าวว่า ปัจจุบันมีสมาชิกที่เป็นหนี้ในระบบ และประสงค์ที่จะให้กองทุนช่วยเหลือแก้ปัญหาหนี้สินและได้นําหนี้มาขึ้นทะเบียน ซึ่งเป็นหนี้เร่งด่วน ผิดนัดชําระหนี้ และเป็นลูกหนี้ธนาคารของรัฐทั้ง 4 แห่ง ตรวจสอบแล้วกําลังรอการแก้ปัญหาทั้งสิ้น จํานวน 50,621 ราย รวมมูลหนี้เงินต้นจํานวน 9,282.92 ล้านบาท ประกอบด้วย ธ.ก.ส. 47,973 ราย มูลค่าหนี้เงินต้นจํานวน 8, 520.41 ล้านบาท ธนาคารออมสิน 552 ราย มูลค่าหนี้เงินต้น 162.37 ล้านบาท ธอส. 2,008 รายมูลหนี้เงินต้น 306.41 ล้านบาท และ ธพว. 88 ราย มูลหนี้เงินต้น 293.72 ล้านบาท
แนวทางการดําเนินการ ในการปรับโครงสร้างหนี้กับสถาบันเจ้าหนี้โดยพักชําระเงินต้นครึ่งหนึ่ง (ร้อยละ 50) และดอกเบี้ยทั้งหมดไว้ก่อน และให้เกษตรกรผ่อนชําระหนี้เงินต้นครึ่งหนึ่ง (ร้อยละ50) ตามระยะเวลาที่ตกลง แต่ไม่เกิน 15 ปี เมื่อเกษตรกรชําระหนี้คืนเสร็จสิ้นแล้ว เงินต้น (ร้อยละ 50 ที่พักไว้) และดอกเบี้ยที่พักไว้ จะได้รับการยกให้เกษตรกรทั้งหมด โดยสถาบันเจ้าหนี้จะได้รับการชดเชยเงินต้นจากรัฐบาล สําหรับการชดเชยดอกเบี้ยให้เป็นไปตามมติ ครม. โดยเงื่อนไขสําคัญ เกษตรกรที่เข้าร่วมโครงการจะต้องไม่ก่อหนี้เพิ่มกับสถาบันการเงินอื่นใดอีก
สําหรับดอกเบี้ยค้างชําระของธนาคาร 4 แห่งนั้น ครม. เห็นชอบให้กระทรวงเกษตรและสหกรณ์และกระทรวงการคลัง หารือก่อนให้คณะรัฐมนตรีพิจารณาต่อไป
โฆษกประจําสํานักนายกรัฐมนตรีย้ําเป้าหมาย ครม. ในการแก้ปัญหาหนี้เกษตรในครั้งนี้ เพื่อให้เกษตรกรได้มีโอกาสได้พักฟื้นเรื่องหนี้สิน รักษาที่ดินทํากินและที่อยู่อาศัยของเกษตรกร เข้าถึงแหล่งเงินทุนเพื่อพัฒนาและฟื้นฟูตนเองและสร้างรายได้ในการประกอบอาชีพ ตามนโยบายของนายกรัฐมนตรี ที่ให้ความสําคัญในแก้ปัญหาหนี้ทั้งระบบทั้งหนี้ครัวเรือนและหนี้เกษตรกร ตามที่ประกาศ ปี 65 นี้ เป็นการแก้หนี้ให้เห็นผลอย่างเป็นรูปธรรม
รัฐบาลไทย-ข่าวทำเนียบรัฐบาล-ดีอีเอส MOU ร่วม 9 หน่วยงานบูรณาการระบบอํานวยความสะดวกแก่ผู้เดินทางทั้งคนต่างประเทศ-คนไทย
วันศุกร์ที่ 1 กรกฎาคม 2565
ดีอีเอส MOU ร่วม 9 หน่วยงานบูรณาการระบบอํานวยความสะดวกแก่ผู้เดินทางทั้งคนต่างประเทศ-คนไทย
ดีอีเอส MOU ร่วม 9 หน่วยงานบูรณาการระบบอํานวยความสะดวกแก่ผู้เดินทางทั้งคนต่างประเทศ-คนไทย
เมื่อวันที่ 1 กรกฎาคม 2565 ดร.ณัฐพล ณัฏฐสมบูรณ์รองปลัดกระทรวงดิจิทัลเพื่อเศรษฐกิจและสังคม ปฏิบัติราชการแทน ปลัดกระทรวงดิจิทัลเพื่อเศรษฐกิจและสังคม ร่วมพิธีบันทึกข้อตกลงความร่วมมือ การบูรณาการระบบอํานวยความสะดวกแก่ผู้เดินทาง ร่วมกับ 9 หน่วยงาน สํานักงานปลัดกระทรวงการท่องเที่ยวและกีฬา สํานักงานปลัดกระทรวงดิจิทัลเพื่อเศรษฐกิจและสังคม กรมสรรพากร กระทรวงการคลัง กรมการกงสุล กระทรวงการต่างประเทศ กรมควบคุมโรค กระทรวงสาธารณสุข การท่องเที่ยวแห่งประเทศไทย กระทรวงการท่องเที่ยวและกีฬา กองบัญชาการตํารวจท่องเที่ยว สํานักงานคณะกรรมการกํากับและส่งเสริมการประกอบธุรกิจประกันภัย และ บริษัท ท่าอากาศยานไทย จํากัด (มหาชน)
ในการนี้ กระทรวงการท่องเที่ยวและกีฬา ซึ่งมีภารกิจและหน้าที่เกี่ยวกับการส่งเสริม สนับสนุนและพัฒนาอุตสาหกรรมการท่องเที่ยว เป็นผู้รับผิดชอบ นําไปสู่การพัฒนาระบบเว็บท่า (Web Portal) ในชื่อ “Entry Thailand” (www.entrythailand.go.th) เพื่ออํานวย ความสะดวกให้กับผู้เดินทางทั้งชาวไทยและชาวต่างชาติในการเดินทางเข้าประเทศ ตลอดจนสร้างกลไก การดําเนินงานที่เชื่อมโยงสอดรับกับแนวนโยบายรัฐบาล
สําหรับวัตถุประสงค์การบันทึกข้อตกลงในครั้งนี้ เพื่อบูรณาการความร่วมมือร่วมกันของหน่วยงานภาครัฐในการพัฒนาระบบที่มีความครบถ้วนในการบริหารจัดการที่จะสามารถอํานวยความสะดวกให้แก่นักท่องเที่ยว นับตั้งแต่ก่อนเดินทางเข้าราชอาณาจักรไทยระหว่างพํานัก จนกระทั่งเดินทางกลับออก จากราชอาณาจักรไทย เพื่อเชื่อมโยงข้อมูลและแอปพลิเคชันการให้บริการด้านการท่องเที่ยวที่สําคัญตรงตามข้อกําหนดในมาตรการการควบคุมโรคของรัฐบาลและความต้องการของนักท่องเที่ยว ตั้งแต่ก่อนเดินทางเข้าราชอาณาจักรไทย ระหว่างพํานัก จนกระทั่งเดินทางกลับออกจากราชอาณาจักรไทย
เพื่อใช้เป็นเครื่องมือช่วยค้นหาข้อมูลได้ทุกกระบวนการเกี่ยวกับการเดินทางเข้า-ออก ราชอาณาจักรไทย และเพื่อประโยชน์ของผู้ประกอบการในการเพิ่มช่องทางการเสนอขายที่พักที่ได้รับการ รับรองมาตรฐานความปลอดภัยด้านสุขอนามัย (Amazing Thailand Safety & Health Administration) ให้กับนักท่องเที่ยว
ทั้งนี้ กระทรวงการท่องเที่ยวและกีฬา เป็นผู้ออกแบบแพลตฟอร์มข้อมูลกลาง รวบรวมลิงค์ก์เว็บไซต์ และข้อมูลสําคัญซึ่งมีการเชื่อมโยงของระบบต่าง ๆ เข้าไว้ด้วยกัน ได้แก่ แอปพลิเคชัน Thailand Pass เรื่องการตรวจสอบและออกใบรับรองการได้รับวัคซีนของกระทรวงดิจิทัลเพื่อเศรษฐกิจและสังคม แอปพลิเคชันหมอชนะของกรมควบคุมโรค เรื่องของการขอ e-Visa ผ่านระบบอิเล็กทรอนิกส์ของกรม การกงสุล เรื่องการซื้อประกันสุขภาพและการตรวจสอบประกัน COVID ก่อนเข้าประเทศของสํานักงาน คณะกรรมการกํากับและส่งเสริมการประกอบธุรกิจประกันภัย เรื่องการค้นหาข้อมูลด้านการท่องเที่ยว ในราชอาณาจักรไทยจากเว็บไซต์ Thailand Tourism Directory และ TAT News ของการท่องเที่ยว แห่งประเทศไทย เรื่องตารางเที่ยวบินของบริษัท ท่าอากาศยานไทย จํากัด (มหาชน) เรื่องการขอคืนภาษีสินค้า (Tax Refund) ของกรมสรรพากร และแอปพลิเคชัน Tourist Police l Lert U ของกองบัญชาการตํารวจท่องเที่ยว อย่างไรก็ตาม บันทึกความเข้าใจฉบับนี้มีผลใช้บังคับเป็นระยะเวลา ๓ ปี นับแต่วันที่ทั้งเก้าฝ่ายลงนามร่วมกัน
***********************
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 3 สิงหาคม 2564​ พบพนักงานติดเชื้อไวรัส COVID-19 จำนวน​ 32 ราย
วันอังคารที่ 3 สิงหาคม 2564
ประกาศ ขสมก. ประจําวันที่ 3 สิงหาคม 2564​ พบพนักงานติดเชื้อไวรัส COVID-19 จํานวน​ 32 ราย
ประกาศ ขสมก. ประจําวันที่ 3 สิงหาคม 2564​ พบพนักงานติดเชื้อไวรัส COVID-19 จํานวน​ 32 ราย
1)พนักงานเก็บค่าโดยสารรถปรับอากาศ สาย 206 เพศหญิง อายุ 38 ปี
2) พนักงานขับรถโดยสารธรรมดา สาย 23 เพศชาย อายุ 24 ปี
3) พนักงานเก็บค่าโดยสารรถธรรมดา สาย 53 เพศหญิง อายุ 43 ปี
4) พนักงานการเงินและบัญชี ระดับ 3 อู่เมกาบางนา เขตการเดินรถที่ 3 เพศหญิง อายุ 48 ปี
5) พนักงานเก็บค่าโดยสารรถปรับอากาศ สาย 37 เพศหญิง อายุ 47 ปี
6) พนักงานเก็บค่าโดยสารรถธรรมดา สาย 53 เพศหญิง อายุ 43 ปี
7) พนักงานเก็บค่าโดยสารรถปรับอากาศ สาย 515 เพศชาย อายุ 21 ปี
8) พนักงานเก็บค่าโดยสารรถปรับอากาศ สาย 138 เพศหญิง อายุ 22 ปี
9) พนักงานเก็บค่าโดยสารรถธรรมดา สาย 179 เพศหญิง อายุ 48 ปี
10) พนักงานเก็บค่าโดยสารรถธรรมดา สาย 22 เพศหญิง อายุ 25 ปี
11) พนักงานเก็บค่าโดยสารรถปรับอากาศ สาย 25 เพศหญิง อายุ 54 ปี
12) พนักงานเก็บค่าโดยสารรถธรรมดา สาย 62 เพศหญิง อายุ 24 ปี
13) พนักงานขับรถโดยสารธรรมดา สาย 72 เพศชาย อายุ 34 ปี
14) พนักงานขับรถโดยสารปรับอากาศ สาย 79 เพศชาย อายุ 47 ปี
15) พนักงานเก็บค่าโดยสารรถธรรมดา สาย 13 เพศหญิง อายุ 25 ปี
16) พนักงานขับรถโดยสารธรรมดา สาย 53 เพศชาย อายุ 43 ปี
17) พนักงานขับรถโดยสารปรับอากาศ สาย 137 เพศชาย อายุ 37 ปี
18) พนักงานเก็บค่าโดยสารรถธรรมดา สาย 84 ก เพศหญิง อายุ 49 ปี
19) พนักงานเก็บค่าโดยสารรถปรับอากาศ สาย 91 เพศหญิง อายุ 38 ปี
20) พนักงานขับรถโดยสารปรับอากาศ สาย 515 เพศหญิง อายุ 44 ปี
21) พนักงานเก็บค่าโดยสารรถธรรมดา สาย 205 เพศหญิง อายุ 55 ปี
22) พนักงานขับรถโดยสารธรรมดา สาย 205 เพศชาย อายุ 56 ปี
23) พนักงานเก็บค่าโดยสารรถปรับอากาศ สาย 205 เพศหญิง อายุ 57 ปี
24) พนักงานเก็บค่าโดยสารรถปรับอากาศ สาย 168 เพศหญิง อายุ 38 ปี
25) พนักงานเก็บค่าโดยสารรถปรับอากาศ สาย 140 เพศหญิง อายุ 23 ปี
26) พนักงานเก็บค่าโดยสารรถปรับอากาศ สาย 516 เพศหญิง อายุ 29 ปี
27) พนักงานขับรถโดยสารปรับอากาศ สาย 70 เพศชาย อายุ 50 ปี
28) พนักงานเก็บค่าโดยสารรถธรรมดา สาย 34 เพศหญิง อายุ 59 ปี
29) พนักงานเก็บค่าโดยสารรถธรรมดา สาย 185 เพศหญิง อายุ 36 ปี
30) พนักงานขับรถโดยสารธรรมดา สาย 185 เพศหญิง อายุ 42 ปี
31) พนักงานเก็บค่าโดยสารรถปรับอากาศ สาย 205 เพศหญิง อายุ 43 ปี (ปัจจุบันพนักงานดังกล่าวปฏิบัติหน้าที่ช่วยงานธุรการจ่ายงาน ณ อู่คลองเตย เนื่องจากพนักงานตั้งครรภ์)
32) พนักงานขับรถโดยสารธรรมดา สาย 12 เพศชาย อายุ 54 ปี
รัฐบาลไทย-ข่าวทำเนียบรัฐบาล-กระทรวงเกษตรฯ จัดพิธีทำขวัญเกลือและถ่ายทอดเทคโนโลยีการผลิตเกลือทะเลเพื่อการเริ่มต้นฤดูกาลผลิตใหม่
วันศุกร์ที่ 28 มกราคม 2565
กระทรวงเกษตรฯ จัดพิธีทําขวัญเกลือและถ่ายทอดเทคโนโลยีการผลิตเกลือทะเลเพื่อการเริ่มต้นฤดูกาลผลิตใหม่
กระทรวงเกษตรฯ จัดพิธีทําขวัญเกลือและถ่ายทอดเทคโนโลยีการผลิตเกลือทะเลเพื่อการเริ่มต้นฤดูกาลผลิตใหม่ หวังกระตุ้นให้เกษตรกรพัฒนาการทํานาเกลือทะเล และเริ่มต้นการผลิตในปีการเพาะปลูกใหม่ โดยใช้เทคโนโลยีและภูมิปัญญาที่เหมาะสมกับพื้นที่
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เป็นประธานเปิดงานสืบสานพิธีทําขวัญเกลือและถ่ายทอดเทคโนโลยีการผลิตเกลือทะเลเพื่อการเริ่มต้นฤดูกาลผลิตใหม่ ณ แปลงนาเกลือ หมู่ที่ 9 ต.บ้านแหลม อ.บ้านแหลม จ.เพชรบุรี ซึ่งกระทรวงเกษตรและสหกรณ์ โดยกรมส่งเสริมการเกษตร ร่วมกับจังหวัดเพชรบุรี สถาบันเกลือทะเล (Salt Academy) ศูนย์ AIC เพชรบุรี มหาวิทยาลัยราชภัฏเพชรบุรี สหกรณ์เกลือ และชาวนาเกลือ 7 จังหวัดในภาคกลาง ภาคใต้ และภาคตะวันออก ซึ่งจะทําพิธีพร้อมกันทุกจังหวัด กําหนดจัดงานดังกล่าวขึ้น เพื่อเป็นขวัญกําลังใจให้แก่เกษตรกรชาวนาเกลือทะเล รวมถึงการรักษาคุณค่าทางประวัติศาสตร์ วัฒนธรรมการทํานาเกลือทะเลของประเทศ สร้างการรับรู้ ประชาสัมพันธ์การผลิตเกลือทะเลของประเทสไทย อีกทั้งเพื่อกระตุ้นให้เกษตรกรพัฒนาการทํานาเกลือทะเล และเริ่มต้นการผลิตในปีการเพาะปลูกใหม่ โดยใช้เทคโนโลยีและภูมิปัญญาที่เหมาะสมกับพื้นที่
"การจัดงานในครั้งนี้ ถือเป็นการรื้อฟื้นประเพณีโบราณของนาเกลือเพื่อความเป็นศิริมงคลฤกษ์งามยามดีเสริมสร้างขวัญและกําลังใจสู่ผลผลิตที่สมบูรณ์ต่อยอดด้วยมาตรฐานและคุณภาพใหม่ (มาตรฐานสินค้าเกษตร (มกษ.) และการปฏิบัติทางการเกษตรที่ดี (GAP) ตลอดจนการพัฒนาผลิตภัณฑ์หลากหลายสร้าง Story สร้างแบรนด์ด้วยการตลาดยุคดิจิทัล" นายอลงกรณ์ กล่าว
ทั้งนี้ เกลือทะเลมีประวัติศาสตร์ยาวนานคู่กับประวัติศาสตร์ไทย ส่วนประวัติศาสตร์โลกนั้นในยุโรปยุคกรีก-โรมันเรียกเกลือว่า สสารแห่งพระเจ้า เป็นยุทธปัจจัยและสารอาหารที่สําคัญมาก การฟื้นฟูให้ความสําคัญกับพิธีทําขวัญเกลือจึงเป็นส่วนหนึ่งของแผนพัฒนาเกลือทะเลไทยเพื่อสร้างขวัญกําลังใจและสร้างแบรนด์เกลือทะเลไทย นอกจากนี้ ยังมีอีกพิธีกรรมคือพิธีแรกนาเกลือในเดือนแรกของการเริ่มต้นฤดูกาลทํานาเกลือเมื่อแดดแรกมาถึงหลังสิ้นฤดูฝนในเดือนตุลาคมหรือพฤศจิกายน
สําหรับพิธีแรกนาขวัญเกลือและพิธีทําขวัญเกลือของชาวนาเกลือสอดคล้องกับวิถีชาวนาและเกษตรกรไทยที่มีพิธีมงตลต้นฤดูการเพาะปลูกคือพิธีพืชมงคลและแรกนาขวัญนาเกลือกับนาข้าวคู่กันมากว่า 800 ปี จนมีเพลงฮิตเพลงหนึ่งชื่อ “หนุ่มนาข้าวสาวนาเกลือ” ยิ่งกว่านั้นยังมีกิจกรรมนาเกลือกับการท่องเที่ยวเชิงเกษตรภายใต้คอนเซ็ปต์ Sand Salt Seafood บนถนนสายเลียบชายทะเล "คลองโคน-ชะอํา" อีกด้วย
รัฐบาลไทย-ข่าวทำเนียบรัฐบาล-Cabinet extends implementation of “We Travel Together” and “Tour Tiew Thai” schemes
วันพุธที่ 22 กันยายน 2564
Cabinet extends implementation of “We Travel Together” and “Tour Tiew Thai” schemes
Cabinet extends implementation of “We Travel Together” and “Tour Tiew Thai” schemes
September 21, 2021, Government Spokesperson Thanakorn Wangboonkongchana disclosed that the cabinet approved extension and criteria adjustment for the 3rd phase of “We Travel Together” and “Tour Tiew Thai” schemes, as proposed by Tourism Authority of Thailand (TAT). The two tourism stimulus schemes will be extended to end on February 28, 2022, and registered participants may use their entitlements under these schemes until January 31, 2022. Gist is as follows:
1. “Tour Tiew Thai” scheme: two criteria will be adjusted, namely, 1) Easing restriction from traveling only during Sunday and Thursday to allow travelling any day of the week; 2) Increasing maximum number of tour packages per travel company from 15 to 30 packages.
Under the scheme, the Government will subsidize 40% of tour packages up to 5,000 baht a person from a minimum price of 12,500 baht.
2. “We Travel Together” scheme (3rd Phase): Registration will be opened for interested business operators during September 24- October 1, 2021. It is expected that the scheme be implemented in October 2021. Under the scheme, the Government will subsidize 40% of accommodation cost (but not over 3,000 Baht/room/night) and 40% of the airfare (not over 2,000-3,000 Baht depending on the destination), and provide an e-voucher of 600 Baht/day.
According to the Government Spokesperson, despite the fact that the COVID-19 situation has eased down, hotel/accommodation/shop operators are called on to strictly observe COVID-19 related measures and instructions in a bid to control and prevent spread of the disease in parallel with economic stimulation. If the COVID-19 situation regresses, the TAT may consider putting the 2 schemes to an earlier end.
รัฐบาลไทย-ข่าวทำเนียบรัฐบาล-ครม. เห็นชอบ โครงการผลิตแพทย์เพิ่มแห่งประเทศไทย ระยะที่ 2 ปี 2565-2570 จำนวน 13,318 คน กรอบวงเงิน 50,608.40 ล้านบาท
วันอังคารที่ 5 เมษายน 2565
ครม. เห็นชอบ โครงการผลิตแพทย์เพิ่มแห่งประเทศไทย  ระยะที่ 2  ปี 2565-2570 จํานวน 13,318 คน กรอบวงเงิน 50,608.40 ล้านบาท
ครม. เห็นชอบ โครงการผลิตแพทย์เพิ่มแห่งประเทศไทย  ระยะที่ 2  ปี 2565-2570 จํานวน 13,318 คน กรอบวงเงิน 50,608.40 ล้านบาท
นายธนกร วังบุญคงชนะ โฆษกประจําสํานักนายกรัฐมนตรี แถลงคณะรัฐมนตรี วันนี้ (5 เมษายน 65) มีมติ เห็นชอบการดําเนินโครงการผลิตแพทย์เพิ่มแห่งประเทศไทยระยะที่ 2 พ.ศ. 2565 -2570ภายใต้กรอบวงเงินรวมทั้งสิ้น 50,608.40 ล้านบาท เพื่อผลิตแพทย์จํานวน 13,318 คน โดยผูกพันจนนักศึกษาแพทย์รุ่นสุดท้ายจบการศึกษาในปี 76 ซึ่งเป็นการดําเนินการต่อเนื่องจากโครงการผลิตแพทย์เพิ่มระยะที่ 1 ตามมติคณะรัฐมนตรีเมื่อ 26 มี.ค. 62 เพื่อให้เกิดความต่อเนื่องในการแก้ปัญหาการขาดแคลนแพทย์และการกระจายแพทย์ ตลอดจนขยายศักยภาพการให้บริการทางการแพทย์และสาธารณสุข ส่งเสริมไทยเป็น Medical Hub เพิ่มขีดความสามารถในการแข่งขันและหารายได้ให้กับประเทศ
ทั้งนี้โครงการผลิตแพทย์เพิ่มระยะที่ 2จะเน้นการพัฒนาหลักสูตรโดยใช้ชุมชนเป็นฐานการผลิต ตั้งเป้าหมายอัตราแพทย์ต่อประชากรในภาพรวม 1:1,200 ภายในปีการศึกษา 2576 เมื่อนักศึกษาแพทย์ที่ผลิตเพิ่มรุ่นสุดท้ายสําเร็จการศึกษาซึ่งในช่วงปี 65-70 จะต้องมีการผลิตแพทย์เพิ่ม13,318 คน ผ่านสถาบันในสังกัด อว. และ สธ. โดยมีกรอบวงเงินที่ 50,608.40 ล้านบาท หรือ ราว 3.8 ล้านบาท/คน โดยแบ่งเป็น งบดําเนินการในการผลิตบัณฑิต 300,000/บาท/คน/ปี หรือ 1.8 ล้านบาท/คน รวมจํานวน 23,972.40 ล้านบาท และ งบลงทุนเพื่อสนับสนุนโครงสร้างพื้นฐานการจัดการเรียนการสอนด้านการแพทย์ ในอัตรา 2 ล้านบาท/คน รวมจํานวน 26,636 ล้านบาท โดยเน้นการรับนักศึกษา 3 กลุ่ม คือ 1) กลุ่มลดความเหลื่อมล้ํา โดยรับนักศึกษาที่สําเร็จการศึกษาชั้น ม.6 ในพื้นที่ชายขอบ พื้นที่ขาดแคลน หรือนักเรียนที่มีภูมิลําเนาไม่อยู่ในเขตอําเภอเมือง 2) กลุ่มสําเร็จการศึกษาระดับปริญญาตรี ข้าราชการสังกัด สป.สธ. ที่สําเร็จการศึกษาระดับ ป.ตรีสายวิทยาศาสตร์สุขภาพ และ 3) กลุ่มแพทย์เพื่อชุมชนเป็นนักเรียนที่สําเร็จการศึกษาชั้น ม.6 ตามหลักเกณฑ์การรับเดิมของโครงการผลิตแพทย์เพื่อชาวชนบท
รัฐบาลไทย-ข่าวทำเนียบรัฐบาล-นายกฯ สั่ง ระดมกำลัง รับมือผลกระทบน้ำมันดิบรั่ว มาบตาพุด ลดผลกระทบต่อประชาชน-สิ่งแวดล้อม
วันพุธที่ 26 มกราคม 2565
นายกฯ สั่ง ระดมกําลัง รับมือผลกระทบน้ํามันดิบรั่ว มาบตาพุด ลดผลกระทบต่อประชาชน-สิ่งแวดล้อม
นายกฯ สั่ง ระดมกําลัง รับมือผลกระทบน้ํามันดิบรั่ว มาบตาพุด ลดผลกระทบต่อประชาชน-สิ่งแวดล้อม
วันที่ 26 ม.ค.65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม รับทราบเหตุน้ํามันดิบรั่วไหล บริเวณทุ่นผูกเรือน้ําลึกเดี่ยวกลางทะเล ท่าเรือมาบตาพุด จ.ระยอง แม้จะสามารถควบคุมการรั่วไหลได้แล้ว แต่นายกรัฐมนตรีมีความห่วงใย จึงสั่งการให้หน่วยงานที่เกี่ยวข้อง ไม่ว่าจะเป็น กรมควบคุมมลพิษ กรมทรัพยากรทางทะเลและชายฝั่ง กระทรวงทรัพยากรธรรมชาติและสิ่งแวดล้อม กรมเจ้าท่า กระทรวงคมนาคม ฯลฯ บูรณาการร่วมกับจังหวัด และบริษัท สตาร์ ปิโตรเลียม รีไฟน์นิ่ง จํากัด (มหาชน) รับมือผลกระทบที่จะเกิดขึ้นจากเหตุดังกล่าว
น.ส.ไตรศุลี กล่าวว่า นายกรัฐมนตรี ขอให้เร่งขจัดคราบน้ํามันโดยเร็ว เพื่อลดผลกระทบที่จะเกิดขึ้นต่อสิ่งแวดล้อมให้ได้มากที่สุด และป้องกันคราบน้ํามันไหลสู่ชายหาด โดยยังได้กําชับให้กระทรวงกลาโหม สนับสนุนกําลังพลและเรือในการแก้ไขปัญหานี้อย่างเต็มกําลัง พร้อมกันนี้ ยังให้ประเมินผลกระทบทางทะเล และให้หน่วยงานที่เกี่ยวข้อง แจ้งเตือนประชาชนในการประกอบอาชีพ เพื่อที่ประชาชนจะได้ทราบถึงแนวทางการปฏิบัติ ไม่เกิดความตื่นตระหนกจากสถานการณ์
“สําหรับประชาชนในพื้นที่ใกล้เคียงขอให้รับฟังการแจ้งเตือนจากหน่วยราชการอย่างใกล้ชิด โดยขณะนี้สามารถควบคุมการรั่วไหลของน้ํามันได้แล้ว และกําลังเร่งขจัดคราบน้ํามันในทะเล ซึ่งหน่วยงานที่เกี่ยวข้องกําลังเร่งมือทุกด้านเพื่อแก้ไขปัญหาให้ได้โดยเร็ว” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-รมว.DES เผย UAE ชวนไทย ร่วมมือการค้าเสรี เเละ food security
วันพฤหัสบดีที่ 9 ธันวาคม 2564
รมว.DES เผย UAE ชวนไทย ร่วมมือการค้าเสรี เเละ food security
รมว.DES เผย UAE ชวนไทย ร่วมมือการค้าเสรี เเละ food security
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นผู้แทนรัฐบาลไทย เข้าร่วมหารือกับ ดร.ธานี บิน อาเหม็ด อัล เซยูดี รัฐมนตรีว่าการกระทรวงการค้าต่างประเทศ สหรัฐอาหรับเอมิเรตส์ ณ. งาน world expo 2020 โดย รมว.ดิจิทัลเพื่อเศรษฐกิจเเละสังคม เปิดเผย ว่า จากการหารือร่วมกันทั้ง 2 ประเทศ ถือว่าเป็นไปในทิศทางที่ดีมาก รัฐบาลของสหรัฐอาหรับเอมิเรตส์ ได้มีการชวนประเทศไทยเป็นพันธมิตรทางเศรษฐกิจ เปิดเขตการค้าเสรี หรือ Free Trade Area เเละให้ความสําคัญ กับเศรษฐกิจดิจิทัลในประเทศโดยใช้เทคโนโลยีสมัยใหม่ ขณะเดียวกันก็เป็นห่วงเรื่องความมั่นคงทางด้านอาหาร food security ของสหรัฐอาหรับเอมิเรตส์ เเละอยากขอความร่วมมือกับไทยเรื่องอาหาร เเละสินค้าเกษตร ที่อยากจะให้ประเทศไทยสนับสนุน ด้านอาหาร นอกจากนี้ก็สนใจเรื่องพลังงาน และสัมปทานเเก๊สในประเทศไทยด้วย เพื่อสร้างความสัมพันธ์เเละความมั่นคงระหว่างประเทศในอนาคต
***************************
รัฐบาลไทย-ข่าวทำเนียบรัฐบาล-ดีอีเอส ไม่ยอม เตรียมเชือด แพลตฟอร์มออนไลน์ ปราม ห้ามเลียนแบบ
วันอังคารที่ 10 พฤษภาคม 2565
ดีอีเอส ไม่ยอม เตรียมเชือด  แพลตฟอร์มออนไลน์  ปราม ห้ามเลียนแบบ
ดีอีเอส ไม่ยอม เตรียมเชือด  แพลตฟอร์มออนไลน์  ปราม ห้ามเลียนแบบ
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าตามที่มีข่าวการทําโฆษณาโปรโมทการตลาดของแพลตฟอร์มออนไลน์แห่งหนึ่งที่เป็นประเด็นอยู่ในโลกโซเซียลมีเดีย บุคคลที่รับจ้างและเป็นผู้เผยแพร่มีการนําเสนอเนื้อหาหรือภาพที่ไม่เหมาะสมสร้างความไม่พอใจต่อสังคมการเลียนแบบหรือล้อเลียนพฤติกรรมของบุคคลโดยเฉพาะเรื่องของการเจ็บป่วยโดยการนําเรื่องของการเจ็บป่วยมาแสดงออกในทางตลกหรือหมิ่นเหม่กระทบต่อบุคคลอันเป็นที่เคารพสักการะเพื่อมุ่งหวังผลทางการค้าหรือในทางใดก็ตามจนเกิดกระแสต่อต้านจนมีการขึ้นแฮชแท็กแบนแพลตฟอร์มดังกล่าวนั้น
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)ไม่ได้นิ่งนอนใจได้สั่งการให้เจ้าหน้าที่รวบรวมหลักฐานที่เกี่ยวข้องส่งให้กองบังคับการปราบปรามการกระทําผิดเกี่ยวกับอาชญากรรมทางเทคโนโลยี(ปอท.)เพื่อตรวจสอบและพิจารณาตามกฎหมายหากพบว่ามีการกระทําความผิดขอให้ปอท.ดําเนินการตามกฎหมายอย่างถึงที่สุดต่อไปคาดว่าน่าจะได้ข้อสรุปในวันจันทร์นี้เพื่อไม่ให้เจ้าอื่นหรือผู้ประกอบการอื่นนําไปเป็นพฤติกรรมลอกเลียนแบบนําไปสู่ความแตกแยกในสังคม
************
รัฐบาลไทย-ข่าวทำเนียบรัฐบาล-ผู้ตรวจฯ วีระกิตติ์ เป็นประธานเปิดกิจกรรมสัมมนาเชิงปฏิบัติการ เพื่อเสริมสร้างความรู้ทางวิชาการและฝึกปฏิบัติในการจัดทำข้อมูลภาคอุตสาหกรรมฯ ภาคตะวันออกเฉียงเหนือ
วันจันทร์ที่ 7 มีนาคม 2565
ผู้ตรวจฯ วีระกิตติ์ เป็นประธานเปิดกิจกรรมสัมมนาเชิงปฏิบัติการ เพื่อเสริมสร้างความรู้ทางวิชาการและฝึกปฏิบัติในการจัดทําข้อมูลภาคอุตสาหกรรมฯ ภาคตะวันออกเฉียงเหนือ
ผู้ตรวจฯ วีระกิตติ์ เป็นประธานเปิดกิจกรรมสัมมนาเชิงปฏิบัติการ เพื่อเสริมสร้างความรู้ทางวิชาการและฝึกปฏิบัติในการจัดทําข้อมูลภาคอุตสาหกรรมฯ ภาคตะวันออกเฉียงเหนือ
ผู้ตรวจฯ วีระกิตติ์ เป็นประธานเปิดกิจกรรมสัมมนาเชิงปฏิบัติการ เพื่อเสริมสร้างความรู้ทางวิชาการและฝึกปฏิบัติในการจัดทําข้อมูลภาคอุตสาหกรรมฯ ภาคตะวันออกเฉียงเหนือ
เมื่อวันที่ 25 กุมภาพันธ์ 2565 นายวีระกิตติ์ รันทกิจธนวัชร์ ผู้ตรวจราชการกระทรวงอุตสาหกรรม เป็นประธานเปิดกิจกรรมสัมมนาเชิงปฏิบัติการ เพื่อเสริมสร้างความรู้ทางวิชาการและฝึกปฏิบัติในการจัดทําข้อมูลภาคอุตสาหกรรม และการคาดการณ์สภาวะเศรษฐกิจอุตสาหกรรม ประจําปีงบประมาณ พ.ศ. 2565 ครั้งที่ 3 (ภาคตะวันออกเฉียงเหนือ) โดยมี นางพัทธ์ธีรา สุวรรณทัต หัวหน้ากลุ่มความร่วมมือระหว่างประเทศ กองยุทธศาสตร์และแผนงาน กล่าวรายงาน และเจ้าหน้าที่ผู้รับผิดชอบในการจัดทําข้อมูลฯ ของสํานักงานอุตสาหกรรมจังหวัดในพื้นที่ภาคตะวันออกเฉียงเหนือ จํานวน 20 จังหวัด รวมจํานวน 40 คน เข้าร่วมการสัมมนา ณ โรงแรม อวานี ขอนแก่น โฮเทล แอนด์ คอนเวนชั่น เซ็นเตอร์ จังหวัดขอนแก่น
สําหรับการสัมมนาฯในครั้งนี้ มีวัตถุประสงค์เพื่อให้เจ้าหน้าที่ที่เกี่ยวข้องมีความรู้ ความเข้าใจ นําไปประกอบการจัดทํากลยุทธ์ในการปรับตัวสําหรับการประกอบกิจการในปัจจุบัน และคาดการณ์เศรษฐกิจในอนาคต สามารถจัดทําข้อมูลภาคอุตสาหกรรม และประยุกต์ใช้ในพื้นที่ได้ รวมถึงเป็นการเผยแพร่ข้อมูลแก่ผู้ประกอบการได้อย่างมีประสิทธิภาพ